在宁武关东百里,有新旧二城,旧城创筑于嘉靖三十二年。万历十三年增修。二十二年,以旧城地势低洼,又改筑新城于边内,周一里有奇。虽高踞山巅,而汲水 外沟,且砂土脉松,墙垣易圮。堡西十里曰夹柳树堡,中间有骆驼梁为贼冲。又西十五里为雕窠梁堡中间有火烧沟,为贼冲。火烧沟之东,又有卧羊坡,地平坡漫,寇易驰突, 因设燕儿水堡于其地。自雕窠梁而西二十里,曰玄冈堡,堡西去宁武关五十里,中间有金家嘴,为贼冲。又自盘道梁而东十里,曰小莲花堡,亦曰吊桥岭,东接代州之八坌堡,凡十五里。